cyanic-selkie/wikianc huggingface dataset:
Abbasidene
Historie
Under 740-årene begynte misnøyen med umayyadene å vokse i kalifatet. Dette ble utnyttet av abbasidene som spilte på at de var ætlinger til Muhammed. Etter at en abbasidisk imam ble fengslet av umayyadene og døde i fengselet utbrøt militære strider. Det avgjørende slaget stod ved Øvre Zap, der abbasidene vant.
Rett etter maktovertakelsen sendte Abu al-'Abbas as-Saffah ut sine styrker til Nord-Afrika og Sentral-Asia, der de kjempet mot og beseiret kinesiske styrker i slaget ved Talas. I 756 sendte kalif Al-Mansur noe over 4,000 arabiske leiesoldater til Kina for å bistå Tangdynastiet under An Lushan-opprøret mot opprørerne. De arabiske leiesoldatene slo seg deretter ned i Kina. Dette førte senere til at kalif Harun al-Rashid kunne slutte en allianse med Tang-dynastiet i Kina.
På midten av 800-tallet forlot kalif al-Mu'tasim Bagdad og bygde en ny hovedstad, Samarra, på Tigris' høyre bredd. Samarra ble oppgitt etter bare noen tiår, men fikk stor kulturell betydning ved sin arkitektur, kunst og ornamentikk. I Samarra ble den islamske verdens største moské bygd; den utmerket seg ved sin spiralformede minaret.
Fra midten av 900-tallet minket de abbasidiske kalifenes innflytelse.
Det abbasidiske styret påbegynte en omfattende hadithinnsamling og påstod seg være sanne muslimer, til forskjell fra umayyadene som tidligere hadde regjert. De sistnevnte ble fremstilt som suputer og dårlige muslimer. Man gjennomførte også en sentralisering av riket. En ny gruppe oppstod i samfunnet, nemlig ulama (i entall alim). Ulama er religiøst lærde som tolker Koranen og andre kilder og gir rettslige råd.
En konflikt oppstod mellom to måter å basere retten på. Det tradisjonelle ahl al-ray (den egne åsikts folk) anså at den lokale sedvane og dommerens (qadi) egen oppfatning skulle råde. Dette stod imot Ahl al-hadith (hadithenes folk), til dem hørte 'ulama og andre som ville basere retten på Koranen og hadithene. En fremstående person ved denne tid var Al-Shafi'i (død 820) som tilskrives systematiseringen av den islamske religiøse rett.
Kultur
Abbasidene påbegynte i begynnelsen av 800-tallet omfattende oversettelser av greske tekster under kalif al-Mamun i Bagdad. Man begynte nå å interessere seg for blant annet medisin, matematikk, teologi og filosofi.
Litteratur
Det kanskje mest kjente fiktive verk er Tusen og en natt. Den første oversettelse til vestlig språk ble foretatt av Antoine Galland og senere fulgte mange senere, og imitasjoner, særlig i Frankrike. Mange skikkelser fra verket er blitt velkjente, som Aladdin og Ali Baba.
Arabisk lyrikk og fiksjon nådde et av sine høydepunkter i denne perioden, med forfattere som Abu Tammam og Abu Nuwas som virket i kalifens hoff i Bagdad og Al-Mutanabbi som virket ved regionale hoff. Et berømt eksempel på persisk poesi er Layla og Majnun, som ligner det senere verket Romeo og Julie av William Shakespeare.
Vitenskap
Stor vekt lå til å begynne med på astronomi og alkymi, men senere ble også andre vitenskapsområder utviklet. Under Harun al-Rashids styre (786-809) blomstret vitenskapen, noe som delvis skyldtes at det regjerende sjikt ikke lenger ignorerte ikke-muslimer og deres kunnskaper. Harun al-Rashids sønn Al-Mamun, hvis mor var perser, uttrykte det slik: Algebra var et emne som vant store fremskritt i perioden ved den persiske matematikeren og astronomen Muhammad ibn Musa al-Khwarizmi. Faktum er at vesten har fått termen algebra fra en av hans bøker om emnet, Kitab al-Jabr wa-l-Muqabala. al-Khwarizmi anses således som algebraens far. Dette er imidlertid ikke helt slik, for det er dem som mener at den ære tilkommer den greske matematikeren Diofantos. Det var også al-Khwarizmi som innførte det hinduistiske regnesystem og de arabiske tall.
Medisin var et annet vitenskapelig område der store fremskritt ble gjort under abbasidenes styre. På 1000-tallet fantes det i Bagdad 800 leger. Man gjorde store fremskritt i forståelsen av den menneskelige anatomi og av sykdommer. Man kunne nå klinisk skjelne mellom meslinger og smittekopper. Den persiske vitenskapsmannen og legen Ibn Sina (mer kjent i Vesten som Avicenna) produserte flere avhandlinger og andre verk der han sammenfattet den store mengde kunnskap som arabiske vitenskapsmenn hadde samlet, og han ble innflytelsesrik gjennom flere av de oppslagsverk han skrev. Europeiske leger og vitenskapsmenn hentet i århundrer meget inspirasjon og kunnskap herfra.
Alkymien var et område der europeiske alkymister ble sterkt influert, blant annet av Abu Musa Jābir ibn Hayyān. Flere kjemiske prosesser, for eksempel destillering, ble utviklet for praktisk bruk og ble så spredt til Europa.
Astronomi ble videreutviklet av Al-Battani, som gjorde det mulig å foreta mer presise målinger av presesjon hos jordens aksehelling. Det ble også gjort en begynnende distinksjon mellom astrologi og astronomi, først ved Al-Biruni på 1000-tallet og senere også av Ibn al-Haytham, Ibn Sina og Averroës. Mange arabiske astronomiske uttrykk består på andre språk, som for eksempel asimut.
Alan Cairns
Alan G. Cairns (født 12. august 1940 i Belfast i Nord-Irland i Storbritannia, død 5. november 2020 i Ballymoney) var en protestantisk pastor, forfatter og radiopredikant og -bibellærer.
I 1973 startet han som radioevangelist med «Let the Bible Speak,» som i 2020 ble hørt på radiostasjoner i Storbritannia, Irland (i nord og i republikken), Nord-Amerika, India, Afrika, Nepal, Iran og Afghanistan. I 1980 tok Cairns imot et kall til å bli pastor for Faith Free Presbyterian Church i Greenville i Sør-Carolina; dette var den første kirken i USA som assosierte seg til dette Ulster-trossamfunnet. I Greenville grunnla pastor Cairns Geneva Reformed Seminary, som ble seminar for Free Presbyterian Church of North America.
Cairns adapterte og gav ut mange av sine prekenserier i bokform og forfattet en Dictionary of Theological Terms fra et reformert perspektiv.
I 2007 ble Cairns «pastor emeritus», og i 2009 trakk han seg tilbake til Ballymoney, der han døde av covid-19 den 5. november 2020.
Åsta Holth
Åsta Holth Vestlien (født 13. februar 1904 på Svullrya i Grue i Solør, død 16. mars 1999 i Kongsvinger) var en norsk forfatter, kjent for flere romaner om folket sitt, skogfinner, som innvandret til Finnskogen.
Bakgrunn
Hun var oppvokst på finnetorpet Sør-Revholt (derav etternavnet), og ble gift med Per Vestlien, bror av forfatteren Martin Vestlien. Av utdannelse tok hun hagebruksskole og kunst- og håndverk.
Forfatterinne
Hun var tidlig aktiv skribent for teater med I Luråsen (Noregs Ungdomslag, 1929), Gurigjenta (1931), Byjåla (Noregs Boklag, 1934) og Vegen fram (Arbeiderteatret, 1935).
Hennes debut var fortellingene fra hjemplassen, Gamle bygdevegen: Finnskogfortellinger (novellesamling, Rosén forlag, 1944), etterfulgt av diktsamlingen Porkkala-fela (Aschehoug, 1946). Deretter utkom trilogien om farsslekta (Gyldendal), Paal Hendrikson Tyyskiäinen og hans kone Kerttei; Kornet og freden (1953), Steinen blømer (1963) og Kapellet (1967), også utgitt igjen som Finnskogtrilogien (2002).
Hennes morsslekt (Plate) er beskrevet i en trilogi (Gyldendal): Guldsmeden (1958), om Berendt Plate, Presten (1971) om sogneprest Johan Plate i Enebakk og Johannes (1975) om Johannes Gjedtjernet. I 1979 utga Åsta Holths sin selvbiografi Piga.
Novellesamlingen Nådens år utkom i 1982, deretter kom Fattigmanns kokebok (1985) og sivilisasjonskritikken Volva (1987). Hennes siste bok var Den blå hesten (Solør-forlaget, 2000) om kvinnefrigjøring. Flere av bøkene er oversatt, blant annet til russisk.
Politisk var Holth Vestlien medlem i Norges Kommunistiske Parti og motstander av NATO og EU. Hun var en tid president i Republikken Finnskogen. Hennes liv er beskrevet i Sven R. Gjems' Åsta i våre hjerter (Finnetunet museum/Norsk Skogfinsk museum, 2003).
Randi Brenden har skrevet en artikkel i Norsk biografisk leksikon, basert på hennes egen doktoravhandling (2004). I 1995 ble hun hedret med en byste av kunstner Skule Vaksvik.
Hun står bak dagens Finnskogsbunad.
En egen permanent utstilling kalt Åsta Holth-museet ble åpnet 10. juli 2004. Ved åpningen holdt Finlands ambassadør til Norge en tale der han fremhevet Åsta Holths innsats for Finnskogen og skogfinsk kultur. Åsta Holth-museet drives av Norsk Skogfinsk Museum, og er åpent for publikum om sommeren.
Den gamle smeden
«Den gamle smeden» er en slager skrevet av svenske Thore Skogman (1931–2007). Han skrev en mengde slagere både for seg selv, men også andre artister. Han er mest kjent for «Tio tusen röda rosor», «Fröken Fräken» og «Storfiskarvalsen». Sangen om «Den gamle smeden» sang Jens Book-Jenssen inn på 1950-tallet, og den finnes også på platen Frem fra Glemselen kap.21.
Rasta stasjon
Rasta stasjon er en tidligere jernbanestasjon ved på strekningen Rørosbanen. Stasjonen ble opprettet under navnet Rasten og ligger ved tettstedet Rasta i Stor-Elvdal kommune hvor den ble åpnet i 1882. Rasta var betjent for ekspedering av passasjerer og gods fram til 1986, og har siden juni 2002 vært en ubetjent holdeplass uten å være formelt nedlagt. Rasta stasjon ligger på 256 moh ved fylkesvei 606, og fra stasjonen til Oslo S er det 227,68 km.
Selve stasjonsbygningen ble ombygget fra et fjøs og har i dag status som verneverdig bygning under den nasjonale verneplanen for kulturminner. Den 25. april 2009 ble denne bygningen samt et tilhørende uthus tatt av brann, samtidig som det ble kjent at Jernbaneverket hadde brukt over to millioner kroner på å restaurere den det siste året.
Homo luzonensis
Homo luzonensis kan ha vært en selvstendig art av mennesker (Homo).
Det er kun gjort funn i Callao-hulen (engelsk Callao Cave) nord på øya Luzon i Filippinene. De første funnene av et fotbein ble gjort i 2010, men funnet ble da tolket som å være av et lite menneske. I 2011 og 2015 ble det gjort nye funn. Funnene ble første gang publisert som mulige funn av en egen art i 2019.
Det ble i 2011 og 2015 funnet rester etter to voksne og ett barn, som består av to fingerbein, to tåbein og sju tenner. Til sammen med funnene fra 2010 er det 13 små funn. Ut fra størrelsen på tennene er individene vurdert å ha vært relativt små av vekst. Ut fra den enkle formen på tennene og formen på fotbeinet er individene vurdert å ikke å være mennesker. Det har ikke vært mulig å trekke ut DNA-materiale fra funnene.
Ett av beina er datert til å være om lag 67.000 år gamle.
Et hjortebein ble funnet i de samme sedimentene. Det har merker som ser ut som om det er kuttet med steinverktøy. Beinet kan være et tegn på at Homo luzonensis var redskapsmakere og jegere.
I 2018 ble det oppdaget steinredskaper og et slaktet nesehornskjelett som er mer enn 700.000 år gamle, ikke så langt fra Callao-hulen. På grunn av tidsgapet mellom funnene er det imidlertid vanskelig å si om det er noen sammenheng.
EM i curling 2010
Europamesterskapet i curling 2010 for herre- og kvinner var det 36. EM i curling gjennom tiden. Mesterskapet ble arrangert av European Curling Federation, og A- og B-EM ble avviklet i byene Champéry og Monthey i Sveits i perioden 4. desember – 11. desember 2010 med deltagelse av 20 kvinne- og 26 herrelag. C-EM ble spilt i Howwood, Skottland i perioden 24. – 28. september 2010, hvor fem kvinne- og syv herrelag  spilte om to ledige plasser i B-EM.
Mennenes EM-tittel ble for fjerde gang i mesterskapets historie vunnet av Norge, som med Thomas Ulsrud som skip beseiret Danmark med 5-3 i finalen. Bronsemedaljene gikk til Sveits', som beseiret Tyskland i bronsekampen.
Kvinnenes mesterskap ble vunnet av Sveriges lag med Stina Viktorsson som skip, I finalen ble Eve Muirheads lag fra Skottland beseiret med 8-6. Seieren var Sveriges 18. triumf i EM for kvinner, men det var Stina Viktorssons første. Norge var representert med Linn Githmarks lag, som endte på sjetteplassen etter 5 seire og 4 nederlag i grunnspillet.
Menn
Mesterskapet var for første gang oppdelt i en A-, B- og C-turnering, hvor C-turneringen fungerte som kvalifisering til B-turneringen.
I A-turneringen spilte 10 lag om det egentlige europamesterskapet. Lagene, som sluttet som nr. 9 og 10 i A-turneringen, rykket ned i B-gruppen. B-gruppen bestod av 16 lag, der det ble spilt om to opprykningsplasser til A-gruppen. A-turneringen ble spilt i Le Palladium i Champéry, mens B-turneringen ble avviklet i Installations Sportives du Verney i Monthey. C-turneringen, hvor de to beste lagene kvalifiserte seg til B-EM, ble avholdt i Howwood i Skottland,
Ut over EM-tittelen spilte lagene om åtte ledige plasser ved VM i 2011 i Canada. De syv best plasserte lag under A-EM kvalifiserte seg direkte til VM, mens nr. 8 ved A-EM spilte best av tre kamper mot vinneren av B-EM om den siste VM-plassen.
B-EM
21 lag var påmeldt B-EM, så den nyinnførte regelen om høyst 16 deltagere ved B-EM medførte at de syv lavest plasserte lag ved siste B-EM måtte spille kvalifikasjon. Kvalifikasjonen (C-EM) ble spilt i Howwood, Skottland den 24. – 28. september 2010, hvor Slovakia og Hviterussland sikret seg de siste to plassene til B-EM.
De 16 lagene i B-EM var delt i to grupper med åtte lag i hver. I hver gruppe spilte lagene en enkeltturnering alle-mot-alle, og de to beste lagene fra hver gruppe gikk videre til sluttspillet, som avvikles som et Page playoff. Vinneren og nr. 2 ved B-EM rykket opp i A-gruppen, og vinneren fikk også muligheten til å kvalifisere seg til VM 2011 i en kamp  best av tre kamper mot A-EMs nr. 8.
Nr. 3 til 14 i B-gruppen kvalifiserete seg direkte til kommende B-EM. Lagene som sluttet som nr. 15 og 16, må året etter spille i C-EM som kvalifikasjon til B-EM.
C-EM
Under C-EM spilte syv lag om to ledige plasser ved B-EM. Turneringen ble avholdt i perioden 24. – 28. september 2010 i Greenacres Curling Club i Howwood nær Glasgow i Skottland. De syv deltagende lag spilte en enkeltturnering alle-mot-alle. De to best plasserte lag kvalifiserte seg til B-EM, og spilte også om C-EM-tittelen i en finalekamp.
Turneringen ble vunnet av Slovakia, som i finalen beseiret Hviterussland med 10-1. Dermed gikk de to lagene videre til B-EM senere i året.
VM-kvalifikasjon
De syv beste lagene fra A-EM kvalifiserete seg direkte til VM 2011. Den siste europeiske VM-plassen gikk til vinneren av en kamp best av tre kamper mellom A-EMs nr. 8, Frankrike, og vinneren av B-EM, Italia. Kampen ble vunnet av Frankrike med 2-1 i kamper, og dermed sikret det franske laget seg den siste europeiske VM-plass.
Kvinner
Mesterskapet var for første gang oppdelt i en A-, B- og C-turnering, hvor C-turneringen fungereye som kvalifikasjon til B-turneringen.
I A-turneringen spilte 10 lag om det egentlige europamesterskapet. Lagene som sluttet som nr. 9 og 10 i A-turneringen, rykket ned i B-gruppen, mens de to beste lagene fra B-EM rykkte opp i A-gruppen. A-turneringen ble spilt i Le Palladium i Champéry, mens B-turneringen ble avviklet i Monthey. C-turneringen, der de to beste lag kvalifiserte seg til B-EM, ble avholdt i Greenacres i Skottland i perioden 24. – 28. september 2010.
Lagene spilte om syv ledige plasser ved VM i 2011 i Esbjerg. De seks beste plasserete lagene under A-EM (ekskl. Danmark) kvalifiserte seg direkte til VM, mens nr. 7 (ekskl. Danmark) ved A-EM spilte best av tre kamper mot vinneren av B-EM om den siste VM-plassen. Danmark var direkte kvalifisert til VM som vertsland.
B-EM
Der var påmeldt 13 lag til B-EM, men ifølge en nyinnførte regel var antall  deltagende lag begrenset til 10. Derfor måtte de fem lavest plasserte lag spille en kvalifikasjon (C-EM) om de siste to ledige plassene  til B-EM. C-EM ble arrangert i Howwood, Skottland i perioden 24. – 28. september 2010, hvor Irland og Tyrkia sikret seg de to B-EM-plassene.
De 10 lagene i B-EM spilte en enkeltturnering alle-mot-alle, og de fire beste lagene gikk videre til sluttspillet, som avvikles som et Page playoff. Vinneren og nr. 2 av B-EM rykket opp i A-gruppen, og vinneren fikk også muligheten  til å kvalifisere  seg til VM 2011 i en kamp i best av tre kamper mot A-EMs nr. 7 (ekskl. Danmark).
Nr. 3 til 8 i B-gruppen kvalifiserte seg direkte til det kommende B-EM. Lagene som sluttet som nr. 9 og 10, rykket ned i C-EM, der de har muligheten til å kvalifisere seg til det kommende B-EM.
C-EM
Under C-EM spilte fem lag om to ledige plasser til B-EM. Turneringen ble avholdt i perioden 24. – 28. september 2010 i Greenacres Curling Club i Howwood nær Glasgow i Skottland. De fem deltagende lagene spilte en enkeltturnering alle-mot-alle. De to best plasserte lagene kvalifiserte seg til B-EM, og spilte også om C-EM-tittelen i en finalekamp.
Turneringen ble vunnet av Irland, som i finalen beseiret Tyrkia med 11-3. Dermed gikk de to lagene videre til B-EM senere på året.
VM-kvalifikasjon
De seks beste lagene fra A-EM (ekskl. Danmark) kvalifiserte seg direkte til VM 2011. Den siste europeiske VM-plassen gikk til vinneren av en kamp best av tre kamper mellom A-EMs nr. 7 (ekskl. Danmark), Latvia, og vinneren av B-EM, Tsjekkia. VM plassen ble vunnet av Tsjekkia med 2-1 i kamper.
Ma’alot-massakren
Ma'alot-massakren var en skolemassakre i byen Ma'alot i Israel, utført 15. mai 1974 (26-årsdagen for Israels selvstendighet) av palestinere med tilknytning til Demokratisk front for frigjøring av Palestina. Palestinerne tok seg inn i Israel, forkledde som israelske soldater, og stormet Netiv Meir, en grunnskole hvor det oppholdt seg rundt hundre skoleelever i alderen 14-16 år.
DFLP-medlemmene gikk først inn i byen Ma'alot, drepte en familie i leiligheten sin og tok deretter over en lokal skole. Her ble umiddelbart ytterligere tre personer drept. Noen av elevene klarte å stikke av, men ca. 90 personer ble tatt som gisler.
Israelerne ønsket å forhandle med gisseltakerne, men bad om mer tid. Gisseltakerne nektet. Et kvarter før fristen gikk ut ble skolen stormet av israelske spesialstyrker. Alle gisseltakerne ble drept, men ikke før de rakk å drepe en rekke av gislene sine. I alt ble 26 israelere drept og mer enn 60 skadet i det som ble kjent som Ma'alot-massakren.
På DFLPs hjemmesider omtales fortsatt Ma'alot-massakren som "the heroic operation of Maalot in Galilee".
DFLP var organisasjonen som Lars Gule engasjerte seg i tre år senere.
Sikkerhetspolitikk
Sikkerhetspolitikk er et begrep som brukes om forholdsregler og tiltak som en stat kan bruke for å hindre politisk og militært press som kan true nasjonens suverenitet og handelsfrihet.
Norsk sikkerhetspolitikk går ut på å opprettholde et sterkt nok forsvar gjennom NATO, å bidra med å løse interessekonflikter og minske politisk spenning mellom stater.
Linxia (Linxia)
Linxia (kinesisk: 临夏; pinyin: Línxià), også kalt Hezhuo, er et byfylke i provinsen Gansu i Folkerepublikken Kina og er del av det autonome prefektur Linxia, som er senter for den etniske minoriteten dongxiang.
Befolkningen var på 194,206 i 1999.
Samferdsel
Kinas riksvei 213 løper gjennom området. Den begynner i Lanzhou i Gansu og fører via Chengdu og Kunming til byen Mohan ved grenseovergangen til Laos.
Dagdrivervise
«Dagdrivervise» er en vise skrevet av Vidar Sandbeck (1918–2005). Han skrev utallige slagere med humor og underfundige betraktninger, og vil for alltid bli husket for «Pengegaloppen» og «Menuett i Mai». «Dagdrivervisa» er innspilt på Frem fra Glemselen kap.21.
Rewind 1988–2013
Rewind 1988–2013 er en samleplate med Mercury Motors. Albumet ble utgitt i 2013.
Earthsongs
Earthsongs er et musikkalbum med Secret Garden, utgitt den 8. mars 2004. Albumet lå ni uker på VG-lista og endte med niendeplass som beste plassering.
Frode Winther
Frode Winther (født 13. august 1974 ) er en norsk skuespiller.
Fra 1997 til 2000 utdannet han seg til skuespiller ved ArtsEd London. Siden har han vært tilknyttet Hålogaland Teater, Riksteatret, Den Nationale Scene og Oslo Nye Teater. Fra 2014 har han vært ansatt ved Det Norske Teatret. Han har medvirket i en rekke filmer og TV-serier, blant annet Nokas, Hevn, Flukten over grensen, Kampen for tilværelsen, Lilyhammer, Side om side, Valkyrien, Heksejakt, Grenseland og Norsk-ish. På scenen har han hatt store oppgaver som Enjolras i Les Miserables, Stanley Kowalski i En sporvogn til begjær, Thorvald Helmer i Et dukkehjem, Kong Claudius i Hamlet, Hjalmar Ekdal i Vildanden, den norrøne guden Tor i Robert Wilson s Edda og etterforskeren Porfyrij Petrovitsj i Kjersti Horn s versjon av Raskolnikov. For rollen i Raskolnikov vant han i 2020 Heddaprisen i kategorien «Beste mannlige medspiller»; produksjonen fikk også Heddaprisen som «Årets forestilling» i 2020.
Avivim-massakren
Avivim-massakren var en skolebussmassakre som fant sted i Israel den 8. mai 1970, nær grensa mot Libanon. Handlingen ble utført av palestinske geværmenn fra Demokratisk front for frigjøring av Palestina. Tolv mennesker skal ha blitt drept, hvorav ni barn. Ytterligere 25 ble såret.
Israel hevnet angrepet ved å beskyte fire landsbyer i det sørlige Libanon, der 20 ble drept og 40 skadet. Flere tusen libanesere skal ha blitt drevet på flukt.
Finske euromynter
Finske euromynter er sirkulasjonsmynt av Den europeiske unions valuta euro med nasjonalt motiv for Finland på revers.
Euro
Euro er felles valuta for de fleste medlemslandene i EU, inkludert Finland. Alle euromyntene har en felles fremside som viser myntens verdi. Den andre siden er ulik for hvert land.
Chlorethe
Chlorethe er en slekt av biller som tilhører den artsrike underfamilien Cerambycinae i familien trebukker (Cerambycidae).
Finske euromynter
Euro
De finske euromyntenes bakside har tre forskjellige symboler, men to av disse finnes bare på en mynt hver. 1-,2-,5-,10-,20- og 50-cent myntene har Finlands riksvåpen som motiv og er designet av Heikki Häiväoja. 1-euro mynten har to flyvende sangsvaner som motiv og designeren er Pertti Mäkinen, mens 2-euromynten har to multer som motiv og er designet av Raimo Heino. Alle myntene viser det året mynten er preget. 2-euromynten har påskrevet "SUOMI FINLAND" på kanten.
Chlorethe
Utseende
Små til middelsstore, svarte trebukker med grønnlig metallisk glans og lange antenner. Pronotum er tønneformet, dekkvingene nesten parallellsidige.
Levevis
Larvene lever i død ved, mest av løvtrær.
Utbredelse
Slekten er utbredt i Sør-Amerika.
Finske euromynter
Den andre serien
I desember 2006 kunngjorde Finlands Bank at euromyntenes nasjonale sider ville bli forandret, ved å tilføye eurostatenes navn eller forkortelser. Disse endringene gjelder hele eurosonen, men Finland var den første medlemsstaten som innførte dem. På de finske myntene ble forbokstaven M for Raimo Makkonen, skiftet ut med logoen til Finlands mynt.
Den dominikanske republikks flagg
Den dominikanske republikks flagg består av et sentrert, hvitt kors som går helt ut til kantene, og deler flagget inn i fire rektangler (to røde og to blå). Flagget føres i denne form som nasjonalflagg på land og handelsflagg til sjøs. Statsflagget, på land og til sjøs, samt krigs- og orlogsflagget, har i tillegg riksvåpenet i korsmidten. Flagget har størrelsesforholdet 2:3.
Den dominikanske republikks flagg ble til under frihetskampen mot kolonimakten Spania, mot Frankrike og Haiti på 1800-tallet. Fargene blått og rødt er Haitis, mens det hvite korset viser til innbyggernes tro. Flagget ble først innført 6. november 1844 og igjen 14. september 1863.
Lignin
Lignin er fellesnavnet på en gruppe kompliserte kjeder av aromatiske alkoholer som inngår i planters cellevegger. Forbindelsen er en av de mest allment forekommende organiske forbindelsene i naturen. Lignin inngår i gruppen polysykliske biopolymerer.
Egenskaper
Lignin bidrar til å gi tre sin mekaniske styrke. Til forskjell fra cellulose som er en langt rettkjedet polymer, som danner krystallstrukturer, er ligninet amorft og kraftig forgrenet. Lignin danner kovalente bindinger til vedens polysakkarider og kan kryssbinde disse. Man kan sammenligne tre med et komposittmateriale, der cellulosen fungerer som forsterkende fibre, og ligninet er et fleksibelt bindemiddel.
Lignin bygges opp av tre monomerer, p-kumarylalkohol, koniferylalkohol og sinapylalkohol. Monomerene i lignin er sammenbundet av ulike typer eter- og karbon-karbonbindninger, som er tilfeldig fordelt. Lignin danner også tallrike kovalente bindninger (etere og estere) med polysakkarider – spesielt til hemicellulose.
Det mest bemerkelsesverdige med lignin er at polymeren er optisk inaktiv, til tross for at den inneholder fler kirale sentre. Forklaringen på disse uvanlige egenskapene er at lignin-polymeren dannes gjennom en ukatalysert polymerisering av resonansstabiliserte radikaler.
I papir- og celluloseindustrien
Ligninet har en negativ påvirkning på papirets kvalitet. Ved kjemisk massefremstilling må ligninet løses ut gjennom koking med sulfid i sulfatprosessen eller sulfitt i sulfittprosessen. Bleking oksiderer bort de siste restene av lignin. Lignin er uløselig i vann og kan utvinnes av svartlut, respektive brunlut.
Lignin kan anvendes som energikilde ved varmeproduksjon siden brennverdien er høy og er relativt billig. Sulfonert lignin kan også utvinnes fra lutene i sulfittprosessen.
Ved produksjon av mekanisk masse blir ikke ligninet løst ut og man får ett høyere utbytte, men papiret blir av lavere kvalitet. Sollys gulner lignin og er årsaken til at f. eks. avispapir, som lages av mekanisk masse, gulner.
Økologi
I dyreriket er det kun insekter som, ved hjelp av bakterier, kan nyttegjøre seg lignin. Enkelte sopper (som mange kjuker) kan også bryte ned lignin, og danner «hvitråte». Hvit- eller brunråte er et viktig artskjennetegn hos kjuker.
Barnabas
Barnabas (gresk: – Barnabâs) var en fremtredende tidlig kristen. Han var en kypriotisk levitt og ble tildelt navnet Barnabas i urmenigheten i Jerusalem (hans opprinnelige navn var Josef). Han gikk god for Paulus i menigheten i Jerusalem etter å ha blitt overbevist om at Jesus hadde snakket til Paulus. (Apg 9,27). Det hersket stor tvil til Paulus i menigheten ettersom han tidligere hadde forfulgt kristne. Barnabas ble senere med på Paulus' første misjonsreise og ble ifølge folketroen steinet til døde i 61 for sin kristne tro.
Barnabas apostel (også kalt Barnabas ap eller Barnabas, apostel og martyr) er en merkedag som ble feiret 11. juni eller 11. april til minne om Barnabas.
Hälsa hem till mamma
«Hälsa hem till mamma» er skrevet av John Laurence Finneran (1939–1973). Han var født i New York, og tok artistnavnet Larry Finnegan og havnet i Sverige. Det ble flere hit som «Dear One» og «Flickan på vägen». Størst i Norge ble «Hälsa hem till mamma». Foruten hans egen versjon, finnes den også på Frem fra Glemselen kap.21.
Jacek Bąk
Jacek Bąk (født 24. mars 1973 i Lublin) er en polsk tidligere fotballspiller som sist spilte forsvar for Austria Wien og det. Han begynte sin fotballkarriere i andredivisjonslaget Motor Lublin. Etter et kort opphold i KKS Lech Poznań, der han vant polsk seriegull, gikk han videre til den franske ligaen.
Olympique lyonnais
Jacek Bąk ble kjøpt av Lyon etter lån fra KKS Lech Poznań i juli, 1995. I løpet av oppholdet for klubben, spilte han 114 kamper og scoret 4 mål for Olympique lyonnais. Han var også med på å vinne UEFA Intertoto Cup gullet i 1997 med Olympique lyonnais.
Landslagsspill
Han debuterte på A-landslaget til Polen, 1. februar 1993, i en vennskapskamp mot Kypros. Hans første landslagsmål kom 17. august 1994 mot Hviterussland. Jacek er polens tredje mest spillende fotballspiller for Polen med sine 95 kamper pr 8. juni 2008, bare Kazimierz Deyna (97 kamper) og Grzegorz Lato (100 kamper) har spilt mer enn han. Målet hans er å bli mest spillende fotballspiller gjennom tidene. Han deltok i fotball VM både i VM i fotball 2002 (Japan/Korea) og VM i fotball 2006 (Tyskland) og deltar i EM i fotball 2008 (Østerrike/Sveits).
Meritter
Lech Poznań Olympique lyonnais RC Lens Al-Rayyan SC
Det tredje øyet
Det tredje øyet er en norsk kriminalserie som ble sendt på TV 2 i 2014 (sesong 1) og 2016 (sesong 2). Serien gikk på søndagskvelder.
Serien handler om politimannen Viggo Lust. Han opplever alle foreldres mareritt når hans datter forsvinner. Han forsøker desperat å finne ut hva som skjedde med henne. Hovedrollen spilles av Kyrre Haugen Sydness.
Ine Marie Wilmann og Eivind Sander ble kåret til beste kvinnelige og mannlige skuespiller under Gullruten 2016.
Walter Habersatter (1952)
Walter Habersatter junior (født 1952) er en østerriksk tidligere skihopper. Han er sønn av den mer kjente Walter Habersatter senior.
Han deltok i den tysk-østerrikske hoppuka fra 1969 til 1977, med 37.-plass i 1976/77 som beste sammenlagtplassering. Hans beste enkeltresultat var 22.-plass i Oberstdorf 30. desember 1975.
Walter Habersatter junior har vært gift med alpinisten Brigitte Totschnig, som tok sølvmedalje i utfor i OL i Innsbruck i 1976.
Det tredje øyet
Det tredje øyet er regissert av Gunnar Vikene, Trygve Allister Diesen og Geir Henning Hopland. Manusforfattere var Axel Hellstenius, Gunnar Vikene og Ole Marius Araldsen. Produsent for serien var Linn Kirkenær og eksekutiv produsent Anne Kolbjørnsen. I 2017 kunngjorde TV2 at det ikke kom til å bli laget en sesong 3 av Det tredje øyet.
Kap Alexander
Kap Alexander (grønlandsk: Ullersuaq, Uvdlerssuak eller Sarfalik) er det vestligste punktet på Grønland.
Her ligger bl.a. den fraflyttede bygda Etah.
Lingxiang
Linxiang kan være:
Storbritannias nasjonale sikkerhetsråd
Storbritannias nasjonale sikkerhetsråd (National Security Council) er et britisk statlig organ som legger grunnlaget for regjeringens beslutninger om rikets sikkerhets, internasjonale relasjoner, forsvar, cybersikkerhet, energi- og ressurssikkerhet og nasjonal motstandsdyktighet mot uønskede hendelser.
Sikkerhetsrådet ble etablert 12. mai 2010 av statsminister David Cameron og formaliserte beslutningsprosedyrene for sikkerhetsspørsmål som tidligere hadde vært utøvet av flere uformelle grupper i embedsverket. Dette økte makten til statsministeren, som leder rådet, og brakte flere ministre inn i beslutningsprosessene.
Dan Linstedt
Daniel Linstedt er en amerikansk dataarkitekt kjent for å ha utviklet datamodellerings-metoden datahvelv for datavarehus og forretningsinnsikt. Han utviklet modellen i 1990-årene og publiserte den første versjonen tidlig på 2000-tallet. I 2012 ble Data Vault 2.0 annonsert, og den ble utgitt i 2013. I tillegg til datamodellering inkuderer datahvelvmodellen prosess-design, databasetuning og ytelsesforbedringer for ETL/ELT, Capability Maturity Model Integration (CMMI) og smidig programvareutvikling.
Referanser
=== Bøker ===
Cotai
Cotai (路氹城) er et område på 5,2 km² mellom de tidligere frittliggende øyene Taipa og Coloane i Macao. Cotai er blitt til ved landreklamasjon i 1990-årene, og har forent de to øyene til en. Området tar sitt navn fra disse to øyene.
Blant byggverkene som finnes eller er i ferd med å bygges på Cotai er Galaxy Entertainments Grand Waldo Casino, som åpnet i mai 2006. Her bygges også et nytt kjempemessig kasinoanlegg, The Venetian Macao, som åpner i 2007. Blant de øvrige prosjektene er casinoselskapet Las Vegas Sands ' Cotaistripen, der det også kommer et kasino i 2007.
Linxiang (Yueyang)
Linxiang (临湘; pinyin: Línxiāng) er et byfylke i provinsen Hunan i Folkerepublikken Kina. Det ligger under byprefekturet Yueyang.
Befolkningen var på 472,746 innbyggere i 1999.
Samferdsel
Kinas riksvei 107 fører gjennom området. Den løper fra Beijing til Shenzhen (rett ved Hongkong, og er på sin vei innom provinshovedstedene Shijiazhuang, Zhengzhou, Wuhan, Changsha og Guangzhou.
Inside I’m Singing
Inside I'm Singing er et musikkalbum med Secret Garden, utgitt 26. november 2007 på Mercury. Albumet lå 23 uker på VG-lista og toppet albumlista i fem uker.
Milano–Torino 2022
Milano–Torino 2022 var et endags sykkelritt i Italia den 16. mars 2022. Rittet er for mannlige, profesjonelle syklister, og er en del av UCI ProSeries 2022.
Rittet ble vunnet av Mark Cavendish.
Åpent hus
Åpent hus er en norsk underholdningsserie med Petter Nome og Hilde Hummelvoll som gikk på NRK1 høsten 2000. De to vekslet mellom programlederjobbene. Mens den ene var i studio, var den andre å se ute i "felten", og motsatt. De to programlederne var annenhver gang i studio på Marienlyst. I studio satt publikum og man hadde kjente gjester på besøk. I tillegg var Jon Almaas såkalt «glamreporter». Han hadde innslag med premierer og andre "hotte" ting som skjedde. Programmet gikk på fredagskvelder.
Programmet ble ingen seersuksess og en av TV-anmelderne beskrev det gammeldags og forutsigbart. Premieren ble sett av 536 000. Til sammenligning hadde Skavlans Først & sist og Juritzens Vil du bli millionær? over 800 000 seere på fredagskveldene.
Programmet skulle egentlig ha ti sendinger, men dette ble redusert til ni i løpet av høsten. Årsaken var at NRK fant programmet for dyrt i forhold til antall seere.
Ekstremværet Gudrun
Ekstremværet Gudrun var en kraftig orkan som 7. til 9. januar 2005 kom inn fra Atlanterhavet og rammet Nord-Europa. Ekstremværet ble døpt Gudrun av Meteorologisk institutt i Norge, mens tyske Deutscher Wetterdienst ga det navnet Erwin.
Forløp
Lavtrykket begynte å danne seg vest for Irland omkring klokken 18:00 GMT 7. januar 2005. Sterke vinder i øvre luftlag forsterket lavtrykket ytterligere, og uværets sentrum beveget seg raskt over Nord-Irland og Skottland. Voldsomme regnskyll fulgte sør for stormsenteret, og forårsaket flere steder oversvømmelser. Hovedsakelig ved at elver gikk over sine bredder. I Storbritannia måtte flere tusen oversvømmede hjem evakueres, 70 000 mistet strømmen og to personer omkom.
Ettermiddagen den 8. januar beveget uværet seg nord for Danmark og inn over det sørøstlige Norge. Laveste lufttrykk, 960 mb ble målt nordøst for Oslo. I Norge ble det registrert nordvestlig sterk storm fra Agder til svenskegrensen. I Danmark og det sørlige Sverige ble det målt vindkast over 30-35 m/s. Middelvindhastigheten var på 126 km/t, som tilsvarer kategori 1 på Saffir-Simpson-skalaen for orkaner. Lavtrykket og pålandsvind førte til at sjøen i Danmark steg inntil 2 meter over flomål og forårsaket oversvømmelser. Også i Norge ble det meldt om høy vannstand, med oversvømmelser i blant annet Sandefjord og Mandal, uten at utslagene ble så store som i Danmark eller Storbritannia. I Danmark mistet 60 000 husholdninger strømmen, og fire mennesker omkom.
Stor forskjell i lufttrykk mellom det nordlige og sørlige Sverige forårsaket stor vindstyrke mens uværet natten til 9. januar og påfølgende dag krysset landet og fortsatte utover Østersjøen. Natten til 9. ble 341 000 svenske husholdninger strømløse. Ringhals og Barsebäck atomkraftverk måtte stanse strømproduksjonen på grunn av at flere ledningsbrudd kombinert med store mengder salt som kom med vinden inn fra havet, såkalt saltstorm, medførte fare for kortslutninger. De sterke vindene kombinert med vanntrukken jord førte til at store mengder trær ble felt. Omkring 70 000 000 kubikkmeter skog ble rasert i Götaland. Fem personer omkom.
Både i Irland, Storbritannia, Norge, Danmark og Sverige førte uværet til skader på infrastruktur og avbrudd i trafikk i luften, til vanns og på landjorden.
Uværet avtok etter dette gradvis, men forårsaket betydelig vind og nedbør også i Finland, Russland, Tyskland, Latvia, Estland og Litauen. I Helsingfors steg vannivået den 9. januar opp til 146 centimeter over det normale. I St. Petersburg steg vannet fra elven Neva så høyt at seks tunnelbanestasjoner måtte stenges. Åbo havn ble satt under vann. I Pärnu i Estland var vannstanden på det høyeste 280 centimeter over det normale, og en fjerdedel av byens gater ble satt under vann.
Man regner med at Gudrun totalt krevde 17 menneskeliv.
Gudruns virkninger i Sverige
Sverige var det landet som ble hardest rammet av uværet. Fire døgn etter stormen var 100 000 husholdninger uten strøm. Etter to uker hadde 25 000 husholdninger ikke fått strømmen tilbake, og etter tre uker fremdeles 10 000. Bortfall av elektrisitet gjorde at telefoni, inkludert mobiltelefon, falt ut i de rammede områdene. Først etter en måned gikk trafikken som normalt på alle jernbanelinjer.
Størst skade forårsaket ødeleggelsene av skogen. Arealet skog som ble felt av stormen tilsvarer ett års normal avvirkning i Sverige, hvilket skapte store økonomiske problemer for skogeierne og store negative ringvirkninger for lokalsamfunn. Nedfallet i seg selv skapte også miljøproblemer, i form av at vannkvaliteten i de rammede områdene ble dårligere på grunn av økt avrenning, at miljøgifter i øvre jordlag som ble revet opp av rydningsarbeidet påvirket dyrelivet og at råtnende trevirke er yngleplass for utøy som barkbiller.
I kjølvannet av Gudrun kom en rekke nye forslag om lovendringer, blant annet med hensyn på å øke energileverandørenes ansvar. I mars 2007 fikk Sverige tilsagn om en utbetaling på 600 000 000 svenske kroner fra EUs solidaritetsfond, som delvis skal dekke ekstraordinære utgifter til skader på infrastruktur.
Gudruns herjinger gjorde et sterkt inntrykk i Sverige. Dette gjenspeiles blant annet i at SVT høsten 2007 startet innspillingen av et stort anlagt TV-drama i tre episoder som skildrer et lokalsamfunn før, under og etter katastrofestormen Gudrun. Regi er ved Calle Östlund, premiere tidligst høsten 2008.
Alibris
Alibris er en nettbutikk som selger nye bøker, brukte bøker, bøker som ikke produseres lenger, sjeldne bøker og andre medier gjennom et nettverk av uavhengige bokhandlerne.
Historie
I 1994 ble Interloc grunnlagt av bokselgeren Richard Weatherford, programmereren Tom Sawyer og datateknikeren Brad Councilman som en tidlig nettbokhandel.
I 1997 ble Alibris grunnlagt av Martin Manley, og han kjøpte opp Interloc og fikk med seg det samme teamet.
Interloc var en av de første vellykkede forsøkene på å sentralisere data om brukte bøker på nett. Interloc-nettverket privat frem til 1996 da det ble lansert på internett. Den 23. oktober 1998 ble nettstedet Alibris lansert.
I 1999 kjøpte Alibris opp Bibliocity.
Selskapet ble støttet av risikokapital inntil 2006 da det ble kjøpt opp av Oak Hill Capital Partners, et aktivt eierfond. I februar 2010 kjøpte Oak Hill Capital Partners opp Monsunen, og flettet de to selskapene slik at Monsun Commerce eier Alibris. Per februar 2017 var Alibris eid av AM Holding Inc. (tidligere Monsun Commerce Inc.). I 2017 solgte Alibris Holding ut Monsun Commerce i Portland og Stonegde Technologies fra Collegeville, Pennsylvania, og i juni 2017 ble Alibris solgt til en privat investor.
Modell
Bokhandlerne lister opp varelagrene sine på Alibris som i sin tur annonserer disse Alibris sin nettside, samt hos bedrift-til-bedrift-partnere som Barnes &amp; Nobles, Half Price Books og eBay. Alibris har også en egen nettside for Storbritannia (alibris.co.uk). Totalt så tilbyr Alibris mer enn 250 millioner bøker fra et nettverk av over 6000 bokhandlere i 65 land.
De fleste salg gjennom Alibris gjøres av bokhandlere direkte til sluttkunder. Salg til biblioteker eller andre institusjoner eller bøker som trenger frakt over verdenshavene behandles i et distribusjonssenter i Sparks, Nevada. Alibris også har et lignende nettverk for musikk (album, kassettbånd, og CD-er) og filmer (VHS eller DVD).
Alibris tillater kunder å både kjøpe og selge på samme tid. Alibris krever en salgsavgift som varierer basert på hva som blir solgt og type provisjon.
Wugang
Wugang kan være:
Kiryat Shmona-massakren
Kiryat Shmona-massakren var et terrorangrep som fant sted i Israel den 11. april 1974, i Kiryat Shmona nær grensa mot Libanon. Tre medlemmer av Folkefronten for frigjøring av Palestina – Generalkommandoen krysset den israelske grensa fra Libanon og gikk inn i et leilighetskompleks der de drepte 18 personer, inkludert ni barn.
Moskusgresskar
Moskusgresskar (Cucurbita moschata) er et gresskar i gruppen Cucurbita. Den stammer opprinnelig fra Sør- og Mellom-Amerika men er senere introdusert flere steder rundt om i verden. Det finnes flere varianter, blant annet flaskegresskar som er en type vintersquash.
Ultimate Kylie
Ultimate Kylie er det tredje samlealbumet til den australske sangeren Kylie Minogue. Det ble utgitt i november 2004 av Parlophone, og består av to CD-er. Albumet inneholder sanger fra alle hennes studioalbum gitt ut fram til da, samt to nye spor, «I Believe in You» og «Giving You Up».
Albuminformasjon
Ultimate Kylie er Minogues tredje store samlealbum etter Greatest Hits og Hits+. Selv om dette ikke er hennes første samlealbum, er dette det eneste som inkluderer innspillinger fra både Stock Aitken Waterman, Deconstruction Records og Parlophone. De verdensomspennende hitsinglene som mangler er «It's No Secret», «Word Is Out», «If You Were with Me Now», «Finer Feelings», «What Kind of Fool (Heard All That Before)», «Where Is the Feeling?» og «Some Kind of Bliss». Mange av singlene som ble utgitt under Stock Aitken Waterman og Deconstruction ble ikke inkludert på den andre CD-en for å gjøre plass til hennes største hitsingler fra utgivelsene på Parlophone.
Listeplasseringer
Ultimate Kylie nådde nummer fire i Storbritannia og ble sertifisert platina av British Phonographic Industry, og solgte over 900 000 eksemplarer totalt. Albumet ble senere utgitt i USA, men nådde ikke Billboard 200. Albumet nådde nummer fem på den australske albumlista, og ble sertifisert fire ganger platina av Australian Recording Industry Association, og solgte over 280 000 eksemplarer i landet. Ultimate Kylie ble også en suksess i andre land. I Belgia nådde albumet nummer fjorten i Flandern og nummer trettifem i Wallonia. Albumet nådde nummer førtini i Spania og nummer trettifire femten uker senere. Det ble sertifisert gull og solgte over 50 000 eksemplarer. Disse salgstallene og listeplasseringene gjør albumet til Minogues mest suksessrike samlealbum per 2011.
Singler
«I Believe in You» ble utgitt i Storbritannia 6. desember 2004, men ble spilt på radiostasjoner fra 19. oktober 2004. Den nådde andreplass på hitlistene i Storbritannia. «Giving You Up» ble utgitt som singel 28. mars 2005 i Storbritannia. Den nådde opp som nummer seks på UK Singles Chart.
Teurajärvi
Teurajärvi er et lite tettsted i Pajala kommun i Norrbottens län, Sverige. Navnet Teurajärvi kommer av de finske ordene teura og järvi, hvor det siste betyr «sjø». Teura går i sin tid tilbake til det samiske ordet «diw're», som betyr «insekt, vannlarve», noe sjøen også er rik på. Sjøen omtales første gang i Gustav Vasas fiskeregister 1553 (Tiure Jerffuitt). Stedet med samme navn fikk sine første innbyggere omkring 1690 da Staffan Ivarsson fra Narken anla en gård ved sjøens sørvestlige ende.
Liviöjärvi
Liviöjärvi er et lite tettsted i Pajala kommun i Norrbottens län, Sverige. Stedet ble grunnlagt av Hans Mickelsson Vänkkö i siste halvdel av 1700-tallet.
Alstahaug kommunes kulturpris
Alstahaug kommunes kulturpris deles ut årlig til «person(er), lag, foreninger, institusjoner eller grupper som har nedlagt et særlig betydningsfullt arbeid for og innen kulturlivet i kommunen».
Mottakere har vært:
Fylkesvei 3328
Fylkesvei 3328 går mellom sentrum i Seljord og Sandamoen i Midt-Telemark. Veien er 21,0 km lang.
Frem til 2019 hadde veien betegnelsen fylkesvei 156 (Telemark).
Philip Brunelle
Philip Brunelle (født 1943) er en dirigent, pianist og musikkhistoriker fra USA.
Brunelle har arbeidet som kunstnerisk leder og dirigent for en rekke orkestre og kor. Han har dirigert New York Philharmonic, Minnesota Orchestra, Houston Symphony, Berkshire Choral Festival og ved Oregon Bach Festival.
Han har i sitt virke i USA også bidratt til å presentere norske komponister og utøvere, i særdeleshet kirke- og kormusikk, opera og nyere norsk musikk. Kong Harald V av Norge utnevnte i 2007 Brunelle til kommandør av Den Kongelige Norske Fortjenstorden for fremme av norsk musikkliv i USA.
Wugang (Shaoyang)
Wugang (kinesisk: 武冈; pinyin: Wǔgāng) er et byfylke i provinsen Hunan i Folkerepublikken Kina. Det ligger under byprefekturet Shaoyang.
Antall innbyggere var 721,144 i 1999.
ASA (bil)
ASA var en bil fra den italienske bilprodusenten Bizzarrini, som ble produsert fra 1964 til 1969. Bilen ble første gang presentert i 1962, men produksjonen startet ikke før to år senere.
Den lille, men raske bilen ble markedsført som en «drømmebil», og var utstyrt med en 1,0-liters firesylindret motor med overliggende kamaksel.
Tiranstredet
Tiranstredet eller Tiransundet (arabisk: مضيق تيران ), (hebraisk: מצרי טיראן) er den rundt 5 km brede vannpassasjen som forbinder Rødehavet med Akababukten. Stredet ligger ved Sinaihalvøyas sydspiss og skiller denne halvøya fra Den arabiske halvøya. Stredet er strategisk viktig da det forbinder både Jordan og Israel med Rødehavet. Under seksdagerskrigen spilte Tiranstredet en viktig rolle i konflikten.
Grand Prix de Denain 2022
Grand Prix de Denain 2022 var et endags sykkelritt i Frankrike den 17. mars 2022. Rittet var for mannlige, profesjonelle syklister, og er en del av UCI ProSeries 2022.
Rittet ble vunnet av Max Walscheid.
Darth Maul
Darth Maul er en fiktiv figur i Star Wars-universet. Han ble introdusert i Star Wars Episode I: Den skjulte trussel, hvor han ble spilt av Ray Park. Stemmen hans tilhørte Peter Serafinowicz.
Han dukker ikke opp i noen av Star Wars-filmene, men foruten å figurere i tv-seriene opptrer han tidvis i bøker, tegneserier og spill med handling fra Star Wars-universet.
Handling
I den første filmen er han lærlingen til sithlorden Darth Sidious. Han blir sendt av Sidious til planeten Tatooine for å finne dronning Amidala av Naboo og ta livet av jediridderne som vokter henne. Han feiler i dette oppdraget. Amidala og hennes eskorte klarer akkurat å unnslippe fra Tatooine, og Darth Maul havner i en kort lyssabelduell med jedimesteren Qui-Gon Jinn. Når Qui-Gon Jinn etterpå orienterer Jedirådet på Coruscant om denne kampen, kommer det fram at Darth Maul er den første sithen som har blitt sett på over tusen år. Darth Sideous og de andre sithene før ham har nemlig holdt seg skjult. Jedirådet trodde egentlig at hele sithorganisasjonen var utslettet.
Qui-Gon Jinn og hans padawan, Obi-Wan Kenobi, havner i nok en duell med Darth Maul når de to jediridderne og dronning Amidala returnerer til Naboo for å frigjøre den okkuperte planeten. Denne duellen blir både lengre og skjebnesvanger, og etter en intens kamp tar Darth Maul livet av Qui-Gonn Jinn. Obi-Wan Kenobi blir hengende våpenløs fra kanten på en avløpssjakt. Men Maul undervurderer Obi-Wan, som bruker Kraften til å kaste seg ut av sjakten og over Darth Maul. Han hugger sithen i to ved hjelp av lyssabelen til Qui-Gon Jinn. Darth Maul faller deretter livløs ned i den samme sjakten som Obi-Wan like før hadde hengt over.
Husar
En husar (ungarsk huszár, via fransk hussard) var en type kavalerist i europeiske armeer fra 1400-tallet. Husarene var lett bevæpnede ryttersoldater.